หุ้น28พ.ค.ทะยานบวก7.10จุด
หุ้นไทย28พ.ค.ดัชนีทะยานปิดบวกที่ 7.10 จุดที่ 1,139.93 จุด มูลค่าซื้อขาย 22,175.62 ล้านบาท
28 พ.ค. 2555

หุ้นไทย28พ.ค.ดัชนีทะยานปิดบวกที่ 7.10 จุดที่ 1,139.93 จุด มูลค่าซื้อขาย 22,175.62 ล้านบาท 




ดัชนีหุ้นไทยปิดตลาดวันที่ 28 พ.ค.ที่ระดับ 1,139.93 จุดเพิ่มขึ้น 7.10 จุด ด้วยมูลค่าการซื้อขายประมาณ 22,175.62 ล้านบาท  
หลักทรัพย์ที่มีการซื้อขายสูงสุด 5 อันดับได้แก่1.PTT ปิดที่ 304.00 บาท ลดลง 3.00 บาท มูลค่าการซื้อขาย 1,761.12  ล้านบาท2.SCB ปิดที่ 139.00 บาท ลดลง 0.50 บาท มูลค่าการซื้อขาย 1,286.84  ล้านบาท3.KBANK ปิดที่ 149.50 บาท ลดลง 0.50 บาท มูลค่าการซื้อขาย 1,184.50  ล้านบาท4.PTTGC ปิดที่ 56.00 บาท ไม่เปลี่ยนแปลง มูลค่าการซื้อขาย 855.74  ล้านบาท5.INTUCH ปิดที่ 55.25 บาท เพิ่มขึ้น 1.00 บาท มูลค่าการซื้อขาย 846.00   ล้านบาท  
อย่างไรก็ตามดัชนีที่ปรับตัวดีขึ้นในช่วงบ่ายถือว่าเป็นไปในทิศทางเดียวกันกับตลาดหุ้นที่ประเทศที่คลายกังวลกับกรณีการเลือกตั้งของกรีซที่ผลการสำรวจล่าสุดพรรคนิวเคโมเครซี่มีคะแนนนิยมเหนือกว่าพรรค ซิริซา ซึ่งทำให้ความเสี่ยงที่กรีซจะออกจากยูโรโซนผ่อนคลายลง 
นอกจากนี้ยังมีแรงซื้อเข้ามาในหุ้นที่เชื่อมโยงกับการบริโภคในประเทศเช่นหุ้น แอดวานซ์อินโฟร์เซอร์วิส(ADVANC)ปิด 186 บาทบวก 4.30 บาท เจริญโภคภัณฑ์อาหาร(CPF)ปิด 38.50  บาท เพิ่มขึ้น 0.75  บาท 
นายพิชัย เลิศสุพงศ์กิจ ผู้ช่วยกรรมการผู้จัดการ บล.ธนชาต กล่าวว่า ตลาดหุ้นไทยยังคงมีความเสี่ยงจากสถานการณ์ของกลุ่มประเทศยุโรป  ซึ่งในภาวะการแบบนี้แนะนำให้นักลงทุนหันมาลงทุนในหุ้นที่เชื่อมโยงกับเศรษฐกิจภายในประเทศเพราะสามารถลดความเสี่ยงจากแรงขายของต่างชาติได้
นอกจากนี้หุ้นประเภทนี้ยังสามารถที่จะเติบโตได้ตามเศรษฐกิจของประเทศซึ่งขระนี้ในส่วนของฝ่ายวิจัยธนชาติได้ปรับเพิ่มน้ำหนักการลงทุนในหุ้นสื่อสาร จากสัปดาห์ทีผ่านมาได้ปรับเพิ่มน้ำหนักการลงทุนในหุ้นค้าปลีกมาแล้วเพราะเชื่อว่าหุ้นเหล่านี้จะสามารถสร้างผลตอบแทนที่ดีและปลอดภัยจากความเสี่ยงจากภายนอกประเทศ
อย่างไรก็ตามกรอบดัชนีหุ้นในช่วงนี้มองว่า แนวรับที่1,125 จุดและแนวต้าน 1,150 จุดและถ้าหากมีแรงซื้อเข้ามาอย่างเก่งก็จะทำให้หุ้นพุ่งขึ้นได้อีกอย่างน้อย 30 จุดหรือ 1,180 จุดส่วนแนวรับหากมีข่าวลบๆข่าวมาก็จะอยู่ที่ 1,100 จุด